Lav et referat af nedenstående tekst:

Tekst:
Med en sejr på 22-20, 21-19 over Zhang Nan og Tang Jinhua fra Kina kravlede det danske mixeddoublepar bestående af Joachim Fischer og Christinna Pedersen søndag helt til tops ved badmintonturneringen Swiss Open i Basel. Turneringen i Schweiz er en såkaldt Grand Prix Gold-turnering, svarende til niveauet lige under Super Series. De danske OL-bronzevindere, der var seedet som nummer to, viste ganske suverænt spil i turneringen, som de gennemførte uden at tabe et eneste sæt, selv om den stærke kinesiske duo gav god modstand i slutkampen. Sejren i Schweiz er årets anden turneringssejr efter triumfen ved Super Series-turneringen Malaysia Open i januar. Samtidig var det en tiltrængt opmuntring oven på floppet ved All England i sidste uge, hvor danskerne helt usædvanligt måtte give fortabt allerede i første runde.

Referat:
Joachim Fischer og Christinna Pedersen rejste sig efter skuffelsen ved All England og vandt Swiss Open.